tomron87/hebrew-wikipedia-sentences-corpus huggingface dataset:
החברה הוקמה על ידי אלן מלצר ושאתו בשנת 1997. תקופה מסוימת זה היה מותג תקליטים עצמאי הגדול בעולם.
בין האמנים של החברה היו אוונסנס, סית'ר, The Revivalists וקריד.
בשנת 2011 מייסד אלן מלצר נפטר.
בשנת 2012 חלק מזכויות החברה הועברו ליוניברסל מיוזיק גרופ.
בשנת 2015 Concord Music Group רכשה את יתר הפעילות ומותג תקליטים Wind-up Records הפסיק להתקיים.
Windows 2.0 היא סביבת ממשק משתמש גרפי בגרסת 16 סיביות, אשר פורסמה ב-9 בדצמבר 1987, והיא היורשת של Windows 1.0.
בגרסה זו, הציעה Windows יכולת הצגת חלונות חופפים.
הגרסה החדשה גם הציגה קיצורי מקשים מתוחכמים יותר, וכן המונחים "Minimize" ו-"Maximize" החליפו את "Iconize" ו-"Zoom" מהגרסה הקודמת.
תכונות חדשות אחרות בחלונות 2.0 כללו VGA (אם כי ב-16 צבעים בלבד).
גם השיפור במהירות, אמינות והשימושיות של חלונות הפכה את המחשבים לחלק מחיי היומיום של מספר עובדים.
התווספות האייקונים בשולחן העבודה והשימוש בקיצורי המקשים סייעו להאיץ את העבודה עם סביבת ההפעלה.
IBM נתנה רישיון לממשק המשתמש הגרפי של Windows עבור OS/2 ושתי החברות ציינו כי היא ו-Windows 2.0 יהיו כמעט זהות לחלוטין.
גרסאות Windows הראשונות של מיקרוסופט וורד ומיקרוסופט אקסל רצו גם על Windows 2.0. בתוכנה זה גדלה התמיכה של מפתחי צד שלישי ב-Windows.
עם זאת, רוב המפתחים שמרו גם על גרסאות MS-DOS, היות שמשתמשי Windows עדיין היו פלח שוק קטן.
Letter חזה בינואר 1988 כי "כל מעבר לסביבה גרפית בסגנון IBM חייב להיות איטי באופן מטריד, ויונע אך ורק על ידי כוחות השוק", כי ממשק משתמש גרפי לוקה ב"ליקויים חמורים" כהגדרתו וכי המשתמשים נאלצים לעבור ל-DOS בעת ביצוע משימות רבות.
בתוכנה היו גם מספר יישומים מובנים:
CARDFILE - מנהל מידע אישי.
CLIPBRD - תוכנה לצפייה בתוכן הלוח.
CONTROL - שירות לקביעת התצורה של Windpws 2.0.
CVTPAINT - המרת קובצי צבע לפורמט 2.x.
PAINT - שירות המאפשר לצייר ולערוך תמונות על גבי צג המחשב.
PIFEDIT - קובץ המגדיר כיצד תוכנת DOS תתנהל בחלונות.
REVERSI - משחק מחשב של המשחק רברסי.
SPOOLER - מנגנון הדפסה ברקע, המנהלת רשימת מסמכים הממתינים להדפסה ושולחת אותם למדפסת כשהיא מוכנה.
ב-17 במרץ 1988 הגישה חברת אפל תביעה נגד מיקרוסופט והיולט פקארד (HP), והאשימה אותן בהפרת זכויות היוצרים של אפל על תוכנת המקינטוש.
אפל טענה כי "המראה והתחושה" של מערכת ההפעלה של המקינטוש מוגנים בזכויות יוצרים וכי Windows 2.0 משתמשת באייקונים זהים.
בית המשפט פסק לטובת היולט פקארד ומיקרוסופט על כל ה-10 מתוך 189 הממשקים הגרפיים שאפל עסקה בהם, וקבע כי 10 רכיבי ממשק המשתמש אינם יכולים להיות מוגנים בזכויות יוצרים.
(בעברית: כוח רצון) הוא אלבום האולפן הרביעי של הזמר-יוצר האמריקאי will.i.am.
האלבום יצא לאור ב-19 באפריל 2013, על ידי חברות התקליטים אינטרסקופ רקורדס ו-will.i.am Music Group.
ב-26 בנובמבר 2013, יצא מהדורה מחודשת לאלבום אשר מכילה סינגל חדש שנקרא "Feelin' Myself", בשיתוף מיילי סיירוס, ויז קאליפה, פרנץ' מונטנה ודיג'יי מוסטרד.
במהדורה זו האלבום לא הכיל את השיר "Let's Go", בשיתוף כריס בראון.
מקוםתאריםמכירותאוסטריה (IFPI Austria)זהב7,500ברזיל (Pro-Música Brasil)זהב20,000בריטניה (BPI)זהב100,000מקסיקו (AMPROFON)זהב30,000ניו זילנד (RMNZ)פלטינה15,000צרפת (SNEP)זהב50,000
Wilted (בעברית: נובל) הוא אלבום הבכורה של הזמרת-יוצרת האמריקאית פריס ג'קסון.
האלבום יצא לאור ב-13 בנובמבר 2020, על ידי חברת התקליטים ריפבליק ויוניברסל.
מדינהתאריך יציאהפורמטחברת תקליטיםמקורעולם13 בנובמבר 2020תקליטור • הורדה דיגיטלית • סטרימינגריפבליק • יוניברסל
"Willow" (בעברית: "עֲרָבָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.
השיר יצא לאור ב-11 בדצמבר 2020, על ידי חברת התקליטים ריפבליק רקורדס, כסינגל הראשון והפותח מתוך האלבום.
וידאו קליפ נלווה בבימויה של סוויפט, הופץ לראשונה באותו היום בו יצא השיר.
הוא ממשיך את עלילת הקליפ הקודם של "Cardigan".
גרסת הרמיקס של השיר בשם "dancing witch" שנעשתה על ידי המפיקה השוודית אלווירה, הופצה ביום הולדתה של סוויפט ב-13 בדצמבר 2020 ולאחר מכן, יצאה גרסה אקוסטית בשם "lonely witch" ב-15 בדצמבר 2020.
ב-10 בדצמבר 2020, הודיעה סוויפט ברשתות החברתיות, כי היא תוציא אלבום הפתעה נוסף, שיהיה אלבום המשך לאלבומה השמיני Folklore.
בהמשך, הודיעה כי הסינגל הראשון מתוכו "Willow" יהיה זמין להורדה דיגיטלית ולצפייה ביוטיוב כבר בערב של אותו היום.
קטעים מתוך הווידאו קליפ שלו פורסמו ברשתות החברתיות גם כן.
השיר נכתב על ידי סוויפט והמפיק שלו ארון דסנר, שעבד עם סוויפט על אלבום האולפן השמיני שלה, Folklore.
דסנר הפיק את השיר והוא קיבל את הקרדיטים על התפקידים הבאים: תופים, כלי הקשה, קלידים, סינתיסייזרים, פסנתר וגיטרת בס, חשמלית ואקוסטית.
על התזמורת היה אחראי ברייס דסנר.
גרג קלבי וסטיב פאלון ביצעו את המאסטרינג שלו בסטרלינג סאונד, אדג'ווטר, ניו ג'רזי ואילו ג'ונתן לואו היה אחראי על המיקס שלו, אותו עשה באולפני לונג פאונד בעמק ההדסון, ניו יורק.
ב-13 בדצמבר 2020, יום הולדתה ה-31 של סוויפט, הופצה גרסת "מכשפה רוקדת" אלקטרונית ל-"Willow".
הגרסה היא רמיקס מחודש שנעשה על ידי המפיקה השוודית אלווירה.
אחריה הופצה גרסת "מכשפה בודדה" אקוסטית ב-14 בדצמבר וגרסת "מכשפה לאור ירח" ב-15 בדצמבר.
בהמשך, הופץ קליפ לגרסת "מכשפה בודדה" ובו מופיעות סצנות מאחורי הקלעים של הקליפ של "Willow".
כמו כן, פורסם קליפ לגרסת "מכשפה רוקדת" ובו מוצגים הסיפורים שמאחורי השיר.
הוא הועלה לערוץ היוטיוב של סוויפט ב-15 בדצמבר 2020 וצבר כ-136 מיליון צפיות נכון לינואר 2024.
"Willow" הוא שיר פופ, אינדי פולק, ופולק צ'מבר, עם מקצב המושפע מסוגת ההיפ-הופ שמזכירה את אלבומה של סוויפט Reputation, משנת 2017. הוא מורכב מגלוקנשפיל, מכונת תופים, צ'לו, קרן יער, גיטרות חשמליות, כינור, חליל ותזמורת ומאופיין בשירה שתוארה כ"חסרת נשימה".
לשיר יש קצב של 84 פעימות לדקה.
הוא כתוב בסולם מינור E והשירה של סוויפט נעה בין E3 ל-B5. חלקו נכתב בסולמות שנעים ב-Em–D–Em–D–Em–D–C.
מבחינה לירית, השיר הוא שיר אהבה, המדבר על נושאים של תקווה באמצעות שימוש במטפורות.
"Willow" זכה לביקורות חיוביות מטעם מבקרי המוזיקה.
פטריק ראיין מ-USA Today כינה אותו כאחד מהשירים בעלי התוכן הלירי הטובים ביותר ב-Evermore.
בביקורתו של ג'ון פארלס מהניו יורק טיימס על Evermore, הוא החמיא על קטעי הכלי שלו והוסיף כי: "בשיר, יש שימוש בגיטרה השזורה בחוסר מנוחה, דבר שהופך אותו למעולה ולאחת מהרצועות הטובות ביותר באלבום".
אלן ג'ונסון מ-Paste שיבחה את השיר וטענה שהוא "מהווה מעין פתיח חינני לאלבום", ואילו בובי אוליבייה מ-Spin כינה אותו כ"שיר שמתאים להיות מושמע בעת הדלקת מדורות על חוף הים".
אלכסיס פטרידיס מהגרדיאן הצהירה כי "השיר היה יכול בקלות לתפקד כשיר פופ מפוצץ אם סינתיסייזרים, עריכה נוספת ומקצבים מתוכנתים היו מחליפים את העיבוד האקוסטי שלו".
מבקר המוזיקה כריס וילמן מווראייטי כתב שהשיר מייצג את מצבה הנפשי של סוויפט, והוסיף כי הוא מזכיר "Invisible String" ו-"Peace" מ-Folklore.
ברולינג סטון, בחרו ב-"Willow" כאחד משיתופי הפעולה הטובים ביותר בעולם פופ בשנת 2020, תוך שהיללו את הכימיה בין סוויפט למפיק דסנר.
ארגוןרשימהמיקוםמקוררולינג סטוןשיתופי הפעולה הטובים ביותר בעולם הפופ בשנת 2020נכללכל 206 השירים של טיילור סוויפט, לפי דירוג37BuzzFeed167 השירים הטובים ביותר של טיילור סוויפט, לפי דירוג98The Atlanta Journal-Constitution12 מהשירים הטובים ביותר לשנת 2020נכללVulture179 השירים הטובים ביותר של טיילור סוויפט, לפי דירוג53
היציאה של הסינגל עוררה סערה בעולם המוזיקה, בדומה לסערה שעוררה צאתו של הסינגל "Cardigan".
אתרי אינטרנט רבים פרסמו כתבות אודות האלבום והשיר, תוך שפורסם כי את הווידאו קליפ הרשמי שלו, היא ביימה בעצמה.
האלבום יצא לאור במהלך מגפת הקורונה וצאתו הייתה דומה לזו של Folklore.
ב-11 בדצמבר הוא הועלה לרשתות הסטרימינג השונות, תוך שהיה זמין להורדה דיגיטלית.
על מנת לעזור בקידום שלו, הצהירה סוויפט כי היא תופיע ב-14 בדצמבר בתוכנית הטלוויזיה "ג'ימי קימל לייב!".
בהמשך, פורסם כי הוא התברג במקום הראשון ברשימת ה-"Today's Hits" של אפל מיוזיק.
הווידאו קליפ הרשמי של השיר פורסם בשידור חי בחצות 10 ו-11 בדצמבר 2020. הקליפ הוא המשך לקליפ של "Cardigan".
הקליפ צבר למעלה מ-9.5 מיליון צפיות ביממה הראשונה לצאתו.
הוא בוים על ידי טיילור סוויפט, תוך שהוא הופק על ידי ג'יל הרדין.
בנוסף לכך, הופנו כלפיו ביקורות מטעם אתרי מוזיקה שונים.
כל הקרדיטים שלהלן לקוחים מהאתר יוטיוב.
"Window Seat" (בעברית: "מושב ליד החלון") הוא שיר של הזמרת אריקה באדו אשר יצא ב-5 בפברואר 2010 כסינגל הראשון מתוך אלבומה New Amerykah Part Two (Return of the Ankh).
השיר נכתב והופק על ידי באדו עצמה וג'יימס פויזר.
מבחינה מוזיקלית השיר הוא בלדת טמפו נמוכה אשר מבחינה לירית עוסק באסקפיזם וכמיהה לאהבה.
הקליפ לשיר בו נראתה באדו בעירום מלא ברחוב ציבורי לנגד עיניהם ההמומים של העוברים והשבים עורר סערה רבה מצד הקהל והמבקרים.
השיר שוחרר כסינגל הראשון מהאלבום ב-5 בפברואר 2010 כאשר באדו שחררה קישור להורדה של השיר בטוויטר וכמה ימים לאחר מכן השיר שוחרר להורדה דיגיטלית גם ב-iTunes.
חברת דלתא איירליינס השתמשה בשיר כמוזיקת רקע לעלייה לטיסה שלהם.
השיר לא זכה להצלחה רבה כאשר הגיע בשיאו למקום ה-95 בלבד בארצות הברית.
במצעד שירי ה-R&B וההיפ-הופ האמריקאי השיר דווקא כן זכה להצלחה כאשר הגיע למקום ה-16 במצעד.
השיר זכה ברוב המקרים לביקורות חיוביות ממבקרי המוזיקה.
הוף מ-"PopMatters" החמיא על תחושת הפגיעות שהראתה באדו בשיר.
אנדי קלמן מ-"Allmusic" כתב כי "צריך לפנות לאלה שרצו שבאדו תבקר שוב בסאונד המלוכלך הזה של שירי "Baduizm" כמו "On & On" ו-'Otheride of the Game'".
בנוסף גם הוא החמיא לרגש ולתחושת הפגיעות שמכיל השיר ולשילוב של צלילי מחיאות הכפיים בשיר.
בסקר סיכום שנתי של "דה וילג' וויס" השיר מוקם במקום ה-11 ברשימת השירים הטובים ביותר של השנה.
ב-13 במרץ 2010, באדו צילמה קליפ מאולתר לשיר ברובע ההיסטורי של דילי פלאזה בדאלאס, טקסס, המקום בו נרצח גם ג'ון פ.
בקליפ נראית באדו כשהיא מסתובבת ברחוב כאשר ככל שמתקדם הקליפ אך באדו פושטת את בגדיה יותר ויותר עד שהיא מגיעה למצב בו היא נמצאת בעירום מלא מול העוברים והשבים (אשר לא היו מעורבים בצילומי הקליפ אלא היו שם במקרה).
בסוף הקליפ היא נורית על ידי אדם אנונימי ומתמוטטת על הרצפה.
בחשבון הטוויטר שלה הצהירה באדו כי הקליפ צולם בטייק אחד במשך שתי דקות מבלי לסגור מראש את הרחוב.
באדו אמרה כי ההשראה שלה לקליפ היה הקליפ לשיר "Lessons Learned" של הצמד "Matt and Kim".
באדו אמרה כי למעשה מטרת הקליפ הייתה להעביר מסר של שחרור וחופש בתקווה שכולם ידבקו במסר הזה ואף הוסיפה כאשר אמרה כי הרעיון של הקליפ הוא להעביר ביקורת על הרעיון הפסיכולוגי של חשיבה קבוצתית.
לגבי מיקום הצילומים באדו אמרה כי הקליפ של מאט וקים השפיע עליה ה"מונומנטלית" של טיימס סקוור השפיעו עליה לצלם בדילי פלאזה, הידועה כמקום רצח הנשיא ג'ון פ.
היא ראתה את הדשא של הרובע ההיסטורי כמקום מונומנטלי בדאלאס וכי היא "קישרה אותו באופן שהשווה את ההתנקשות ההיא לרצח הדמויות שעובר על האדם לאחר שהראה את עצמו לחלוטין.
זו בדיוק מה שרציתי שיראו".
לאחר שהיא מתמוטטת על הקרקע בסרטון, דם כחול נשפך ויוצר את המילה "חשיבה קבוצתית", ולאחר מכן קולה של באדו אומר:
"הם משחקים בזה בבטחה, ממהרים להתנקש בחיים שהם לא מבינים.
הם נעים בקבוצות שבולעות יותר ויותר פחד עם כל מעשה שנאה זה על זה.
הם מרגישים הכי בנוח בקבוצות, פחות אשמה לבלוע.
אדם יחיד יכול לגרום לאחר להשתנות.
באדו טענה כי סצנת הירי בעצם מייצג את הרצון שלה לחיסול הנושא של "חשיבה קבוצתית".
במקור הקליפ היה אמור להיראות אחרת.
לפניי צילומי הקליפ הרשמי חשפה באדו באתר שלה קטע ממה שהיה אמור להיות בקליפ שצולם קודם לכן ובקטע זה נראית באדו שהיא מעבירה כרטיס לטיסה לפניי שהיא טסה בחברה בדיונית בשם אמריקה איירליינס אך מסיבות לא יודעות גרסה זו של הקליפ לא זכתה לצאת לאור.
בנוסף לשני קליפים אלה שוחררה גם גרסה נוספת של הקליפ באתר של באדו ובו הקליפ מתחיל מהסוף ומסתיים בהתחלה.
במאי אותה שנה צולם לשיר קליפ נוסף, רמיקס עם הראפר ריק רוס.
הקליפ לשיר נחשף לראשונה באתר הרשמי בל באדו ב-27 במרץ 2010 בשעה 3 וחצי בלילה שעון ארצות הברית.
הקליפ עורר מחלוקת וספג ביקורות מעורבות מצד מעריצים, מבקרים וכלי תקשורת.
3 ימים לאחר יציאתו הוא הופיע במקום התשיעי ברשימת עשרת הנושאים המחופשים בגוגל.
הקליפ עורר גם תשומת לב מצד גורמי העירייה של דאלאס על העירום הציבורי של באדו וצילומיו ללא אישורי העירייה.
ראש עיריית דאלאס, פרו טם דוויין קארוויי, החליט לחוקק חוקים למניעת מקרים דומים, ואמר כי "כל זה לא היה קורה לו הייתה נשארת לבושה.
אך מכיוון שלא, זה העלה את הצורך לוודא שיש לנו מדיניות שקיימת שתגן על האנשים ועל שלמות העיר כמיטב יכולתנו ...
מה אם יש המשך לפעילות המוזרה שלה?
מה אם יש חלק שני ולא ננקוט פעולה כלשהי או נעמיד אותה לדין והיא יוצאת מזה נקייה ואז עושה סרטון מסוג מייקל ג'קסון ובסרטון יהיו 15 או 20 אנשים ללא בגדים?"
ב-2 באפריל 2010 הואשמה באדו בעבירות של הפרעת הסדר הציבורי בגין העירום הציבורי, ונקנסה על סך 500 דולר, כעונש זמני עד שתתייצב למשפט נגדה.
לדברי סגן מפקד המשטרה של דאלאס, מייק ג'נובסי, מי שהגיש את התלונה נגד באדו היה באותו הזמן ברחוב עם שני ילדים קטנים ונפגע כתוצאה מהמאורע.
בראיון ל"מורנינג ניוז של דאלאס", כיה יא צפתה את המחלוקת סביב הקליפ כאשר אמרה: "ידעתי שזה יקרה, אז ברגע שהמחשבה עולה במוחי החלטתי להתנקש בחיי.
כי זה בכל מקרה זה יקרה.
הסרטון הוא חיזוי למה שקורה עכשיו".
בראיון שנערך ב-3 באפריל 2010 בתוכנית "וונדה סייקס" היא הסבירה בתגובה למבקרי הסרטון כי אין בכוונתה לזלזל בזכרו של ג'ון פ.
"JFK הוא אחד הגיבורים שלי, אחד מגיבורי האומה.
קנדי היה מהפכן; הוא לא פחד לשים ראש עם אמריקה, ולא פחדתי להראות לאמריקה את האמת העירומה שלי." ב-28 באפריל 2010, באדו הודתה באשמה על הודתה באשמה על הפרת הסדר הציבורי על מנת שלא תצטרך לשלם את הקנס.
אך ב-13 באוגוסט היא בכל זאת שילמה את הקנס והסכימה לרצות שישה חודשי מאסר על תנאי.
שם המצעד (2010)Peakpositionיפן הוט 10027בילבורד הוט 10095מצעד שירי ה-RNB והיפ-הופ של בילבורד16
Windows 11 היא מערכת הפעלה מסדרת Windows מבית מיקרוסופט למחשבים אישיים, אשר הושקה ב-5 באוקטובר 2021.
המערכת הוכרזה באופן רשמי ב-24 ביוני 2021, אולם גרסת בטא שלה הודלפה לרשת כבר ב-15 ביוני 2021 כקובץ ISO.
להלן דרישות המערכת המינימליות של Windows 11:
מנגד, התומכים בדרישות מערכת אלו גורסים כי דרישות המערכת האלו הכרחיות על מנת לאפשר את ההתקדמות הטכנולוגית של מערכת ההפעלה, ושהן בהחלט סבירות.
בסוף אוגוסט 2021 ובעקבות הביקורת, מיקרוסופט החליטה כי תאפשר למשתמשים להתקין את Windows 11 באמצעות ISO גם על מחשבים ישנים שאינם עומדים בדרישות המערכת המינימליות, אך לא תשחרר עבורם עדכונים שוטפים.
בדצמבר 2024 ביטלה מיקרוסופט את הדרישה לשבב TPM 2.0 על מנת להתקין את מערכת ההפעלה.
בטרם יציאתה לאור של מערכת ההפעלה Windows 10, מיקרוסופט ציינה שזו תהיה "הגרסה האחרונה של Windows".
בהכרזה נטען כי מערכת ההפעלה נחשבה כ"שירות", ומקבלת עדכונים חדשים באופן תדיר.
עם זאת, תכנון מחודש של Windows בוצע לאחר שפורסמה משרה הקוראת ל"התחדשות גורפת" של Windows על ידי מיקרוסופט.
גרסת בטא של Windows 11 הודלפה ב-15 ביוני 2021, והיא גילתה ממשק הדומה ל-Windows 10X שבוטלה, ביחד עם עיצוב ומיתוג מחודש.
במהלך Microsoft Build, כנס המפתחים של מיקרוסופט, מנכ"ל מיקרוסופט סאטיה נאדלה הציג את הדור הבא של Windows בנאומו המרכזי ואמר שתהיה הכרזה רשמית בקרוב.
ביוני 2021, מיקרוסופט שחררה לראשונה את מערכת ההפעלה למשתתפי תוכנית Insider בערוץ ה-Dev, וכחודש לאחר מכן גם בערוץ ה-Beta.
המערכת הופצה לכלל המשתמשים ב-5 באוקטובר 2021.
ניתן לשדרג בחינם מ-Windows 10 ל-Windows 11 אם המחשב עומד בדרישות המערכת.
ל-Windows 11 קו עיצובי אחיד הכולל שקיפות, פינות מעוגלות, הצללה והנפשה חדשה.
תכונה נוספת שהוצגה ב-Windows 11 היא פיצול אוטומטי ונוח יותר של יישומים על גבי המסך, לשם עבודה במקביל על מספר יישומים.
ממשק המשתמש שואב את עיצובו ממערכת ההפעלה Windows 10X, שבוטלה על ידי מיקרוסופט במאי 2021 בטרם יצאה לשוק.
Windows 11 כוללת מסך רכיבים גרפיים המציג חדשות, מזג אוויר, ומידע על תחומי עניין מפורטל MSN, אשר ניתנים להגדרה והתאמה אישית.
פאנל זה מחליף את כפתור "חדשות והתעניינות" שהופיע בשורת המשימות בגרסאות המאוחרות של Windows 10.
הגישה למסך זה מחייבת התחברות לחשבון מיקרוסופט.
היישום Microsoft Teams שולב במערכת באופן מובנה ונגיש מתוך שורת המשימות, בתור התחליף המסתמן לסקייפ.
בנוסף לכך הכריזה מיקרוסופט על Windows 11 כפלטפורמה המיועדת לגיימרים, כאשר שירות (מנוי חודשי בתשלום המאפשר גישה חופשית למשחקים) יופץ במערכת ההפעלה יחד עם תכונות נוספות.
מיקרוסופט משלבת ב-Windows 11 אלמנטים של בינה מלאכותית, בין השאר את עוזר הבינה המלאכותית Microsoft Copilot.
Windows 11 תומכת לראשונה בהתקנת אפליקציות שפותחו לאנדרואיד באמצעות חנות האפליקציות של אמזון, דרך חנות האפליקציות של מיקרוסופט.
ב-2024 הודיעה מיקרוסופט שלא תתמוך בעתיד.
"Willow Weep for Me" (בעברית: "ערבה בוכה בשבילי") הוא שיר פופולרי שנכתב והולחן בשנת 1932 על ידי אן רונל.
רונל ציינה כי את ההשראה לשיר קיבלה בתקופה בה למדה במכללת רדקליף.
היא התבוננה על עצי הערבה בגינת המכללה והחליטה לכתוב עליהם שיר.
תחילה כל חברות ההוצאות לאור מאנו לפרסם את השיר בפורמט מסחרי מכמה סיבות.
ראשית הוגש "Willow Weep for Me" על ידי סול בורנשטיין לחברות בהקדשה עבור אירווינג ברלין.
אולם במקור רונל הקדישה את השיר לג'ורג' גרשווין, איתו התיידדה בתקופה בה למדו יחד ברדקליף.
כשחפצה נפשה של רונל לפרסם את השיר חברות ההוצאה לאור סירבו לשנות את ההקדשה.
שנית "Willow Weep for Me" היה שיר שנכתב על ידי אישה.
בתקופה בה חיה תחום העיסוק של רונל היה מיועד לגברים בלבד.
"Willow Weep for Me" ידוע בעיקר כסטנדרט ג'אז, לאחר שהוקלט לראשונה על ידי טד פיו ריטו באוקטובר 1932 ועל ידי פול ווייטמן בחודש שלאחר מכן.
שניהם הפכו ללהיטי רדיו בסביבות דצמבר 1932. בשנות ה-50 פורסמו גרסתם של סטן קנטון וג'ון קריסטי .
בשנת הקליט זמר הג'אז המפורסם, טוני בנט, גרסת כיסוי לשיר, שנכללה באלבום "Tony Bennett on Holiday".
גרסה זו בוצעה בסגנון אקוסטי ושקט, בניגוד לגרסה המקורית והקצבית של השיר.
זה היה להיט גדול עבור הצמד הבריטי צ'אד וג'רמי.
בינואר 1965 גרסתם הגיעה למקום ה-15 בבילבורד הוט 100, ולמקום הראשון במצעד השירים העכשוויים למבוגרים.
הוא נכלל באלבום Yesterday's Gone שלהם ובאוספים רבים שיצאו לאור לאחר מכן.
פול ווייטמן עם איירין טיילור (1932)
סטן קנטון עם ג'ון כריסטי (1946)
וינטון קלי - Kelly Blue (1959)
וס מונטגומרי - Willow Weep For Me (1969; פורסם לאחר מותו בשנת 1965)
אוסקר פיטרסון והארי סוויטס אדיסון - Oscar Peterson and Harry Edison (1974)
"Windowlicker" (בעברית: "מלקק חלונות") הוא שיר של המוזיקאי האלקטרוני והמפיק הבריטי אפקס טווין.
השיר יצא לאור ב-22 במרץ 1999 דרך חברת התקליטים ווארפ.
עטיפת הסינגל נוצרה על ידי כריס קנינגהם, עם עבודות נוספות של The Designers Republic.
קנינגהם גם ביים את הקליפ של השיר, שהיה מועמד לפרסי המוזיקה הבריטית לקליפ הבריטי הטוב ביותר.
השיר הגיע למקום ה-16 במצעד הסינגלים הבריטי, ומאוחר יותר נבחר על ידי המעריצים כשיר הפופולרי ביותר של ווארפ רקורדס עבור אוסף Warp20 משנת 2009. פיצ'פורק כללו את השיר במקום ה-12 ברשימת "200 השירים הטובים ביותר של שנות ה-90".
"Windowlicker" תואר באופן שונה כ"סייבורג R&B בלתי מתפשר", "היפ הופ שנכתב בשפה של גליצ'ים", ו"מוזיקת פורנו לאונג'ים מוזרה"; "האווירה המפוקפקת והארוטית של השיר מרמזת על דימויים ורגשות זרים ליצירותיו הקודמות של ג'יימס".
קטעי ברייקביט מעובדים דיגיטלית כבדים ומסודרים מחדש באופן קצבי מופיעים באופן בולט ברצועת הרקע של השיר.
התנשפויות, הרמוניות קוליות וגניחות המזכירות צלילים קוליים מיניים "גולשים פנימה והחוצה מההפקה"; הועלתה השערה שכמו ברבות מהפקותיו של ג'יימס מסוף שנות ה-90, השירה היא שלו.
השיר מורכב מקטעים שונים, כולל פתיח של דראם אנד בייס, "קטע אמצע דבילי" וסיום רעש שוחק, כמו גם אלמנטים מלודיים עקביים לכל אורכו.
בשנת 2012 הצהיר פיצ'פורק כי האלמנטים העתידניים של השיר בישרו התפתחויות מוזיקליות שונות, כולל "הדקונסטרוקציה הדיגיטלית של פליינג לוטוס, השירה הכפופה של ג'יימס בלייק, [ו]הנדנוד והדפיקות של דאבסטפ".
באופן דומה, Stereogum הצהיר כי "השילוב של השיר בין סינקופציה בלתי צפויה, טרנספורמציות חייזריות דאב-דיגיטליות, רעשים תועים ופרצי מלודיה ישמש כאבן התחלה לרוב המוזיקה האלקטרונית של ימינו".
בנוסף, דאפט פאנק נתנו קרדיט לשיר "Windowlicker" כהשפעה על כיוון הגישה הסגנונית שלהם באלבומם Discovery משנת 2001.
ספקטרוגרמה של "Windowlicker" חושפת ספירלה בסוף השיר.
ספירלה זו מרשימה יותר כאשר מסתכלים עליה עם גרף פיזור X-Y, X ו-Y הם המשרעת של ערוצי L ו-R, המראים מעגלים קונצנטריים מתרחבים ומתכווצים.
ההשפעה הושגה באמצעות שימוש בתוכנה מבוססת מק MetaSynth.
תוכנית זו מאפשרת למשתמש להוסיף תמונה דיגיטלית כספקטרוגרמה.
MetaSynth ימיר את הספקטרוגרמה לצליל דיגיטלי ו"ינגן" את התמונה.
על פי כתבה באתר Wired News, צילומים שרצים בתוכנית נוטים לייצר "סוג של גירוד מתכתי צורם".
ספקטרוגרמה לוגריתמית של המסלול שכותרתה "" (הידוע בכינויו 'Equation' או 'Formula') חושף דיוקן של פניו של ג'יימס לקראת סוף המסלול, מחייך.
ארגוןרשימהמיקוםמקורבילבורד100 שירי הדאנס הטובים בכל הזמנים81
הסינגל "Windowlicker" מכיל את שיר הנושא שלו ושני בי-סייד.
הרצועה השנייה, הידוע בכינויו "[Formula]", "[Equation]", או, כפי שתורגם במהדורה היפנית, "[Symbol]", בשל שמו האמיתי כנוסחה מתמטית מורכבת (""), יש צליל ניסיוני מאוד.
הרצועה השלישית, "Nannou", המוקדשת לחברתו דאז, מורכבת מסמפלים של תיבת נגינה.
הווידאו קליפ לשיר "Windowlicker" בוים על ידי כריס קנינגהם, שביים גם את הקליפ הקודם של אפקס טווין, "Come to Daddy".
זוהי פרודיה באורך עשר דקות על קליפים של גנגסטה ראפ אמריקאית עכשווית.
בסרטון, שני צעירים מצחינים בלוס אנג'לס עורכים קניות לנשים; המונח הצרפתי לקניות חלונות הוא "faire du lèche-vitrine", אשר פשוטו כמשמעו מתרגם "ללקק את החלונות"; "מלקק חלונות" ו"ליקוק חלונות" הם מונחים אנגליים מזלזלים.
הם נתקלים בשתי נשים (המכונות בסוף הקרדיטים "hoochies") שדוחות שוב ושוב את התקדמותן.
לפתע, לימוזינה לבנה ארוכה עד כדי גיחוך (38 חלונות אורך, כולל חלון הנהג, שלוקח 20 שניות להציג במלואו) מתנגשת במאזדה מיאטה NA (MX5) קבריולה שחורה של שני הגברים, וריצ'רד ד.
ג'יימס "הסרסור", המפגין כמות מופרזת של עושר וכוח, מגיח עם החיוך הקבוע האופייני לו, ואז מתחיל השיר.
לאחר שהוא יוצא מהלימוזינה, ג'יימס מתחיל לרקוד באופן פרובוקטיבי עם מטרייה הנושאת את הלוגו של אפקס טווין בניסיון לפתות את שתי הנשים.
הנשים מלוות את ג'יימס בלימוזינה שלו בזמן שפניהן משתנות לדמותו של ג'יימס עצמו.
כשהם יוצאים מגג השמש של הלימוזינה, הצעירים מנסים לחזר אחריהם שוב, אך נכשלים.
הגברים מגיעים לאזור שבו ג'יימס וקבוצת נשים הנושאות את פניו רוקדים יחד, והם מקבלים ליי משתיים מהנשים.
תשומת לבם נמשכת בסופו של דבר לאישה רוקדת המופנקת מהם, אך היא מסתובבת וחושפת פנים מכוערות להחריד, בעלות שיני כסף ומעוותות (שהודגמו מאוחר יותר ברישום של האמן השווייצרי ה.
גיגר בשם "The Windowlickers"), לחרדתם הרבה של הגברים.
הקליפ מסתיים כשנשותיו של ג'יימס רוקדות בחוף סנטה מוניקה בזמן שג'יימס קופץ ומרסס בקבוק שמפניה.
פניו של ג'יימס אינם מעוצבים דיגיטלית על הנשים.
מסכות ואיפור תוכננו במיוחד על ידי ההפקה, כדי להשיג את אפקט הצורה הרצוי.
צוות השחקנים לפתיח הדיאלוג של הקליפ הם מרקוס מוריס, גארי קרוז, מרסי טרנר וצ'יקיטה מרטין.
הצילומים נעשו באזור לוס אנג'לס.
רצף מבוא - רחוב 1 מזרח (גשר מעל פסי רכבת)
רצף ריקודי אפקס טווין - פינת רחוב Ducommun ורחוב North Vignes
נסיעה בלימוזינה חיצונית - שדרות בוורלי
קטע ריקוד אחרון - חוף סנטה מוניקה (דרך ברנרד ושדרות אושן פארק)
ישנם 127 שימושים בניבולי פה בקטע הדיאלוג של הסרטון (שאורכו פחות מ-4 דקות), כולל 44 שימושים במילה "Fuck".
ממוצע זה הוא יותר משימוש אחד בניבולי פה בכל שתי שניות.
הקליפ שוחרר כסינגל VHS, המכיל גרסאות לא חתוכות ומצונזרות (האחרונה מכונה "גרסת Bleep").
הסרט היה מועמד גם לפרס הווידאו הטוב ביותר בפרסי המוזיקה הבריטית, לצד קליפים של סופרגראס, The Chemical Brothers, פאטבוי סלים, והזוכה בסופו של דבר רובי ויליאמס.
הקליפ המלא של "Windowlicker" מוגבל לשידור רק בשעות הלילה ברוב ערוצי הטלוויזיה המוזיקליים.
גרסה מצונזרת של הקליפ קיימת, ו-MTV Two אפילו עשו גרסה יומית, כשכל דיאלוגי הפתיחה הוסרו (הגרסה המצונזרת מתחילה עם הגעת הלימוזינה), יחד עם כמה מהתמונות הגרפיות יותר שלה.
בשנת 2008 נקנסה MTV Networks Europe על ידי רגולטור המדיה הבריטי Ofcom בגין מספר הפרות של קוד השידור שלה, כולל שידור הגרסה הלא מצונזרת של הקליפ "Windowlicker" ב-TMF בשנת 2006 לפני קו פרשת המים (השעה ביום שלאחריה מותרת שידור עם תכנים הנחשבים מתאימים רק לקהל בוגר או מבוגר) של 21:00.
Willson הוא אלבום האולפן השלישי של הזמרת-יוצרת האמריקאית אש.
הוא יצא לאור ב-6 בספטמבר 2024, בהוצאה עצמית.
בשנת 2023, אש הייתה אמורה לצאת לסיבוב ההופעות "Fun While It Lasted Tour".
עם זאת, היא הודיעה שהסיבוב בוטל ב-1 בפברואר 2023, בטענה שהיא כבר לא מרגישה "בריאה נפשית או עמידה מספיק כדי לחזור ולהופיע עדיין" ואילצה את עצמה לקחת הפסקה למען בריאותה הנפשית.
ב-21 ביוני 2024, היא הופיעה לראשונה מזה יותר משנה; היא ביצעה את "Moral of the Story" עם נייל הורן במהלך סיבוב ההופעות שלו.
שבוע לאחר מכן, ב-27 ביוני 2024, הודיעה אש שאלבום האולפן הבא שלה Willson ייצא לאור ב-6 בספטמבר 2024, והוא יהיה הראשון שלה כאמנית עצמאית.
הסינגל המוביל, "Running Out of Time", יצא לאור ב-28 ביוני 2024. אש הוציאה את הסינגל השני והשלישי, "" ו-"I hope you die first" ב-2 באוגוסט 2024.
"Don't Do Me Any Favors" מופיע רק בגרסה הפיזית של האלבום ומתויג כרצועה 10.
+ תאריכי יציאות לאור ופורמטים עבור Willsonאזורתאריך יציאהפורמט (ים)חברת תקליטיםהערותכלל העולם6 בספטמבר 2024הורדה דיגיטלית • הזרמת מוזיקה • תקליטור • תקליטהוצאת עצמית
|כיתוב=צילום מסך של Windows XP בעברית
|מודל קוד = קוד סגור, Shared source
|מצב עבודה = התמיכה הופסקה באפריל 2014
|תאריך יציאת גרסה אחרונה = 2008
|רישיון = מיקרוסופט EULA |אתר אינטרנט=Windows XP: Homepage}}חלונות XP היא מערכת הפעלה מתוצרת חברת מיקרוסופט לשימוש על גבי מחשבים אישיים, ובכללם מחשבים ניידים ומחשבי מדיה סלוניים.
המוצר יצא לראשונה באוגוסט 2001. בשיאה, בינואר 2007, הגיעה חלונות XP לנתח שוק של 76.1%.
ב-30 ביוני 2008 הפסיקה מיקרוסופט לשווק את Windows XP, והתמיכה הרשמית בה הופסקה על ידי מיקרוסופט ב-8 באפריל 2014 לטובת מערכות ההפעלה החדשות יותר של החברה.
כאשר מערכת ההפעלה Windows 2000 יצאה, מיקרוסופט החלה לעבוד על מערכת הפעלה חדשה שמטרתה היא לשלב את Windows NT גם במרחב הביתי וגם במרחב העסקי.
נפטון נועד להיות גרסה ביתית של Windows 2000 שכללה את Windows NT.
לנפטון ישנה גרסה אחת בלבד, גרסת האלפא, שנשלחה לבודקי תוכנה ולאחר מכן נמצאה בארכיונים אינטרנטיים.
אודסי נועד להיות ממשיך ל-Windows 2000 לעסקים.
שום גרסת בטא לא הודלפה או הגיעה לידיהם של בודקי תוכנה.
ויסטלר הוא מיזוג של צוותי הפרויקטים Odyssey ו-Neptune על מנת לאחד אותם לפלטפורמה אחת שאנו מכירים כיום כ-Windows XP של היום.
כל גרסאות הבטא כולל גרסאות פיתוח סופיות של XP ידועות לציבור.
בדור זה של מערכת ההפעלה שלה, הפסיקה מיקרוסופט ללכת בשני מסלולים נפרדים לחלוטין של מערכות ההפעלה, ולראשונה הוציאה מערכות הפעלה הן לשוק העסקי והן לשוק הפרטי, שהתבססו שתיהן על אותו גרעין.
Windows XP Home Edition – הגרסה הביתית, שהייתה זולה יותר ובוצעו בה מספר הגבלות מלאכותיות, כדי למנוע מעסקים מלהשתמש בה.
בניגוד לגרסאות הקודמות של Windows NT, גרסת XP הגיעה כגרסת לקוח בלבד.
גרסת השרת הופיעה כשנה מאוחר יותר תחת שם שונה (Windows Server 2003).
Windows XP Professional Edition – הגרסה העסקית, שהכילה תמיכה בהגדרות רשת מתקדמות ורכיבים נוספים, שחיוניים לרוב העסקים.
Windows XP Media Center Edition – גרסה מיוחדת למחשבי מדיה סלוניים.
Windows XP Tablet PC Edition – גרסה המיועדת ומותאמת (אם כי יש החולקים על קביעה זו) למחשבי לוח.
Windows XP Starter Edition – גרסה מיוחדת של חלונות XP, שנועדה לשיווק במדינות מתפתחות.
זו גרסה זולה של מערכת ההפעלה בעלת הגבלות רבות לעומת הגרסאות האחרות, הבולטת מהן היא מספר מרבי של שלושה חלונות היכולים להיות פתוחים בעת ובעונה אחת.
Windows XP 64-Bit Edition – מערכת הפעלה, שיצאה לשוק בשנה 2002, ונבנתה כדי לרוץ אך ורק על פלטפורמת IA-64, פלטפורמת 64 סיביות ששימשה את מעבדי איטניום של חברת אינטל (אינה יכולה להריץ יישומי 32-ביט).
Windows XP Professional x64 Edition''' – מערכת הפעלה, שיצאה לשוק בשנה 2005, כחלק מתאימות קדימה, כדי להתמודד עם המעבר ההדרגתי של השוק העולמי למחשבים תומכי 64-ביט בארכיטקטורת x86-64 (יכולה להריץ גם יישומי 32-ביט).
מערכת Windows XP מתבססת על היתרונות של Windows NT, ועל גרעין זה נוצרה מערכת הפעלה חדשה, יציבה יותר, המתאימה גם לשימוש ביתי.
מערכת זו נחשבת למערכת הפעלה אמינה יחסית, לעומת המערכות הקודמות.
למערכת נוספו תכונות רבות בהן: תוכנת התקנה קלה יותר, זיהוי אוטומטי של מנהלי התקנים, ממשק משתמש גרפי מלוטש יותר, יכולת שליטה מרחוק, פרופילים ליצירת שולחן עבודה ותפריטים שונים לפי משתמש, ו'שחזור המערכת', תוכנה שמגבה את תצורת המערכת ויוצרת נקודות שחזור, למקרה שמחשב נפגע מווירוסים, רוגלות ותקלות אחרות.
לראשונה כלל מסך ההתקנה של ה-XP מנגינת רקע במטרה להנעים את זמן ההמתנה של המשתמשים עד שההתקנה תסתיים.
שמה הרשמי של המנגינה שאורכה יותר מחמש דקות הוא "Windows XP Installation Music", והיא ידועה גם בשם "title.wma" (שם הקובץ של המנגינה ב- Windows).
את המנגינה הלחין Stan Lepard והיא הוצגה לראשונה בשנת 1996 כחלק מ: Internet Explorer Starter Kit.
בניגוד לגרסאות הקודמות, בגרסה זו הוצג כרקע שולחן העבודה תמונת נוף של שדה ושמיים כחולים.
שמו של הרקע הוא "Bliss" ׁ(תרגום: "אושר עילאי").
התמונה צולמה על ידי הצלם Charles O'Rear ונמכרה למיקרוסופט תמורת מאה אלף דולר.
מערכת הפעלה זו היא מהפופולריות ביותר.
בשיאה, בינואר 2007, הגיעה חלונות XP לנתח שוק של 76.1% מכלל מחשבי העולם.
ועדיין במאי 2012 הייתה במקום השני בפופולרית בעולם, אחרי מערכת ההפעלה חלונות 7 ואחוז המחשבים שהריץ אותה עמד על 26.8%.
בארצות הברית היא איבדה את הבכורה לטובת חלונות 7 בהפרש קטן ועמדה על 31.56% מכלל המחשבים במדינה.
נכון להיום ולמרות סיום התמיכה מערכת ההפעלה עדיין מותקנת על 7% מהמחשבים, כאשר היא זוכה עדיין לפופולריות בעיקר בסין.
מיקרוסופט ספגה ביקורות שליליות רבות, בעיקר בתחומי אבטחת המידע.
נטען כי Windows XP חשופה לנוזקות, וירוסים, תולעים וסוסים טרויאנים.
כברירת מחדל, המשתמש מקבל חשבון מנהל המערכת המאפשר גישה בלתי מוגבלת למערכת.
פריצה לחשבון זה תאפשר השתלטות מוחלטת על המחשב.
למערכת ההפעלה צורף אינטרנט אקספלורר בגרסה 6, אשר כיום הוא מיושן ואינו בטוח.
בנוסף לבעיות האבטחה, ב-Windows XP לא ניתן להשתמש בתוכנות DOS רבות בניגוד למערכות ההפעלה ממשפחת Microsoft Windows 9x.
ב-8 באפריל 2014 הודיעה מיקרוסופט כי הסתיימה התמיכה ב-Windows XP.
הפסקת התמיכה באה לידי ביטוי בולט כעבור שלושה שבועות, כאשר החברה הפיצה תיקון לפרצת אבטחה בדפדפן אינטרנט אקספלורר, והודיעה שתיקון זה לא יופץ ל-Windows XP (אך לבסוף הפיצה אותו בכל זאת).
Windows Media Player הוא נגן מדיה אשר יצרה חברת מיקרוסופט התומך בהשמעת מוזיקה וצפייה בקובצי וידאו מבית.
התוכנה יצאה גם בגרסה המותאמת למערכות ההפעלה Pocket PC ו-Mac OS X ודחקה את נגן RealPlayer מבכורתו, כאשר חברת מיקרוסופט הפיצה בחינם את הנגן במערכות ההפעלה שלה, כאשר חזרה על מודל הפעולה של הפצת דפדפן האינטרנט אינטרנט אקספלורר, שגם הוא דחק דפדפנים מתחרים.
הנגן מנגן פורמטים רבים ושונים, בהם MP3, וגם קבצים בפורמטים של מיקרוסופט WMA (Windows Media Audio) וקובצי וידאו WMV (Windows Media Video).
לנגן יש אפשרות לשמור מהתקליטור לדיסק הקשיח במחשב קובצי אודיו בפורמטים שונים כולל MP3, אך לא כברירת מחדל.
Windows Media Player הוא גרסה חדשה לנגן המדיה המיושן "Media Player" שפעל על מערכות ההפעלה Windows 95 ו-Windows NT.
ל-Windows Media Player, קיימים נגני מדיה מתחרים נוספים כמו:
צירוף התוכנה למערכת ההפעלה חלונות עורר מחלוקות רבות בטענה כי הצירוף מדכא תחרות ומעודד מונופול של מיקרוסופט גם בתחום נגני המדיה.
בשנת 2004, קיבלה חברת מיקרוסופט הוראה להפיץ באירופה ובקוריאה הדרומית גרסה של מערכת ההפעלה נטולת הנגן, אך מיקרוסופט בחרה להתעלם מההוראה ונקנסה על כך.
נכון ל-2009, גרסת הנגן העדכנית היא 12 שמופצת כחלק ממערכות ההפעלה Windows 7 ו-Windows 8 ואינה זמינה למערכות הפעלה אחרות.
החל מגרסה 10 ומעלה, הנגן אינו מסוגל לעבוד במערכות ההפעלה Windows 2000 ומטה.
לנגן מספר מוצרים משלימים למשתמשים ולמתכנתים המופצים בחינם, והמאפשרים בין היתר קידוד של קובצי מדיה לפורמטים שונים, עבודה עם פורמטי המדיה של מיקרוסופט, ושידור חי של קובצי מדיה ברשת.
Windows Live Messenger (לשעבר MSN Messenger בתרגום מאנגלית: שליח) הייתה תוכנת מסרים מיידיים עבור חלונות מבית מיקרוסופט, שדרכה ניתן היה לנהל שיחות עם אדם אחר בעזרת האינטרנט.
בנוסף לשיחות הצ'אט, ניתן היה לבצע שיחות שמע עם מיקרופון ושיחות וידאו עם מצלמת אינטרנט.
התוכנה אפשרה לשחק במשחקים כגון דמקה ואיקס עיגול, וכן לשלוח רגשונים, קריצות והודעות קול קצרות, לכתוב מסרים על ידי העכבר בלבד, לשוחח עם מספר אנשים בשיחות ועידה ולנהל אותן.
במסנג'ר, כמו גם במתחרותיה, יאהו מסנג'ר ו-AIM, ובניגוד ל-ICQ, זוהו המשתמשים על־פי כתובת דואר אלקטרוני, ולא על פי מספר סידורי.
הגרסה הראשונה יצאה ב-22 ביולי 1999. בנובמבר 2012 הודיעה חברת מיקרוסופט על כוונתה לסגור את התוכנה במרץ 2013, ולהחליפה בסקייפ שרכשה כשנה וחצי לפני כן.
בפברואר 2013 הודיעה חברת מיקרוסופט שב-8 באפריל 2013 מסנג'ר ייחסם לכל המדינות פרט לסין (בה שירות הסקייפ חסום לאזרחים).
התוכנה הופסקה סופית בסוף אוקטובר 2014.
Windows Vista, שהייתה מוכרת עד יולי 2005 בשם הקוד Longhorn, היא מערכת הפעלה של חברת מיקרוסופט שהופצה בנובמבר 2006 ללקוחות ארגוניים ובינואר 2007 לכלל הלקוחות.
Vista הופצה במספר שיא של כ-9 גרסאות שונות הכוללות בין היתר גרסה בסיסית, גרסה עסקית, גרסה למחשבים ניידים וגרסה לעמדות מולטימדיה.
היא תוכננה להחליף את Windows XP והושקה יחד עם גרסה חדשה של מיקרוסופט אופיס - אופיס 2007.
מיקרוסופט הצהירה שהיעד העיקרי של Windows Vista הוא שיפור האבטחה של המערכת.
החברה השקיעה בנושא מאמצים רבים והעדיפה אותו על פני היבטים אחרים כגון השקתה של המערכת בזמן ושמישותה.
החסרונות של מדיניות זו באו לידי ביטוי בדרישות מערכת גבוהות, חוסר תאימות לאחור בחומרה ובתוכנה, פגיעה בנוחיות השימוש בעקבות מנגנוני אימות מופרזים דוגמת ניהול זכויות דיגיטלי, ועוד.
הללו היו לגורמים העיקריים לביקורות השליליות הרבות שקיבלה Windows Vista, אשר נחשבת לכישלון מסחרי משמעותי ביחס לגרסאות Windows אחרות, ובפרט ביחס לקודמתה, Windows XP.
במערכת הפעלה זו ניתן לבחור להשתמש בממשק גרפי בסגנון Windows XP או של Windows 2000.
פיתוחה של המערכת הסתיים ב-8 בנובמבר 2006. אנליסטים חזו כי התחרות הגדולה ביותר למערכת הפעלה זו, צפויה למרבה האבסורד מצד קודמתה - חלונות XP.
לאחר חודש של מכירות הודיעה מיקרוסופט כי נמכרו כ-20 מיליון עותקים.
ולאחר 100 ימים הודיעה החברה כי מספר העותקים שנמכרו עומד על 40 מיליון.
בסוף יוני 2007 הודיעה החברה כי הצליחה להפיץ 60 מיליון רישיונות של המוצר.
בתום כשנה מתחילת ההפצה הודיעה מיקרוסופט שהצליחה להפיץ 100 מיליון עותקים.
בישראל הודיעה החברה כי הצליחה למכור 180,000 עותקים מהתוכנה במהלך 2007, שהיוו 40% מכלל מערכות ההפעלה שנמכרו.
נראה כי פרסומי החברה היו מגמתיים, על רקע חוסר החדירה של מערכת ההפעלה זו, וכללו בעיקר מחשבים חדשים שהמערכת הושמה עליהם בהסכמי OEM.
ויסטה כללה גם משחק מחשב, Chess Titans, שפותח על ידי חברת התוכנה הישראלית אוברון מדיה.
באוגוסט 2007 חברת מיקרוסופט נקטה טקטיקה נדירה, וקיצצה במחירי הגרסאות שלה בסין באופן משמעותי (בחלק מהגרסאות עד כדי שני שלישים מהמחיר) כדי להילחם בפיראטיות.
בסוף פברואר 2008 הודיעה החברה על הוזלה של כ-20% אחוזים במוצרי ויסטה, על רקע הכישלון המתמשך במכירות של מערכת הפעלה זו, על רקע חוסר השביעות הכללית ממנה, ואי הרצון להגר מחלונות XP לוויסטה.
בספטמבר 2008, לאחר המשך הדשדוש במכירות, והתחזקות במכירות של מחשבי אפל, מיקרוסופט הוציאה מיליוני דולרים על מסע פרסום כדי לשפר את התדמית של ויסטה.
ב-16 באפריל 2008 יצאה חבילות השירות הראשונה SP1 עבור מערכת ההפעלה ב-31 שפות, ביניהן עברית.
ביולי 2009 כמעט לאחר שלוש שנים מצאת המערכת לשוק, פרסמה חברת המחקר פורסטר כי מערכת הוויסטה מותקנת רק ב-12% מכלל המחשבים העסקיים, בעוד שחלונות XP מותקנת ב-86%, ומק מותקנת ב-3.6%.
עם השקת Windows 7 משתמשים רבים בחרו לעבור אליה מ-XP.
ממשק משתמש חדש ועדכני שנקרא Windows Aero ומכיל שקיפות של חלונות, שפועל רק במחשבים בעלי חומרה מתאימה.
הממשק מאפשר גלילה תלת-ממדית של כל התוכניות הפתוחות, שימושי בעת פתיחת תוכניות רבות (שכלול ל-Alt + Tab, השיטה המקובלת בגרסאות הקודמות למעבר בין התוכניות הפתוחות).
למחשבים אחרים יש מעטפת ("סקין") ברירת מחדל חדשה, בגווני שחור-כחול.
מערכת Windows Search שאמורה להיות מהירה יותר וטובה מאפשרויות החיפוש המובנות אז, ודומה יותר למערכות כמו Windows Destkop Search ו-Google Desktop.
כמו כן נוספו יכולות חיפוש לתפריט ההתחלה ואפליקציות אחרות שמובנות ב-Windows.
בנוסף ישנה יכולת חיפוש בזמן אמת (תוך כדי כתיבה).
ממשק Windows Sidebar שמוסיף פאנל שקוף בצדו של המסך כאשר ניתן לשים בו מיני-אפליקציות בעלות מטרות ספציפיות שמקלות על הגישה לנתונים מסוימים (כמו תמונות במחשב, עדכוני מזג אוויר / בורסה, אינדיקציה לדואר אלקטרוני, ביצועי מערכת ועוד).
Windows Internet Explorer 7 (שיצא כבר למערכת Windows XP), אשר מגיע מובנה בתוך Windows Vista וכולל שיפורי אבטחה משמעותיים (SandBox), בנוסף לממשק חדש, אופציות חדשות שכוללות תמיכה ב-RSS, גלישה עם חוצצים, תיבת חיפוש, אפשרויות הדפסה משוכללות, הגדלת עמודים ותמיכה משופרת בתקני אתרים.
Windows Media Player 11 (שיצא כבר למערכת Windows XP) גרסה משודרגת של נגן המדיה של מיקרוסופט שכוללת ממשק חדש ואפשרויות ארגון משופרות, חיפוש מולטימדיה, שיתוף מדיה עם מחשבים אחרים, XBox 360 ו-PS3.
בקרת הורים לפי פרופיל, הכוללת אפשרות שליטה על תוכני הגלישה, הרצת משחקים, זמני פעילות, והגבלה של תוכנות ספציפיות להרצה.
שכתוב של מרבית מרכיבי הגרעין של מערכת ההפעלה ובכלל זה מערכות הקול, הדפסה, הצגה ורשתות.
תמיכה מובנית בטכנולוגיית IPv6. שדרוג יכולות ההגנה למתקפות TCP/IP.
גישה מודולרית להוספת ושינויי רכיבי רשת.
DirectX 10 שכלל תמיכה ב-Shader Model 4.0 ושכבה גרפית שנכתבה מחדש (ודרשה כרטיסי מסך חדשים שיתמכו בו ספציפית, בשביל האופציות החדשות).
כמו כן משחקים כמו Halo 2 יעבדו רק על Vista עקב כך.
DRM - מערכת ניהול זכויות דיגיטלי, לא מאפשרת שימוש בקובצי מוזיקה וסרטים אשר מוגנים בזכויות יוצרים.
במיקרוסופט רצו לשלב חומרה שיש בתוכה מערכת ניהול זכויות עם תוכנה שיש בה מערכת ניהול זכויות יוצרים.
החדש בגרסת 3.0 שכולל בין היתר:
הוספת יכולות למפתחים בתחום ה-Workflow
אפשרות למפתחים להשתמש ב-XAML - שפת תיאור חדשה, שמאפשרת לתאר בצורה נוחה דמוית HTML גרפיקה מורכבת.
הגרפיקה ב-Windows Vista שונה מהגרפיקה ב-Windows XP בגלל שימוש במנוע גרפי חדש ששמו Windows Presentation Foundation (ידוע גם בשם הקוד "Avalon").
שיפורי אבטחה מרובים לחלקים שונים של מערכת ההפעלה והדפדפן.
תמיכה טובה יותר במעבדי 64 ביט.
פירוש השם Vista הוא התפיסה של האזור, מראה, נוף.
בתרגום מספרדית, פורטוגזית ואיטלקית פירוש המילה Vista הוא: ראיה, היכולת לראות, מבט חטוף, חזון.
עם זאת, כשהתפרסם שמה החדש של מערכת ההפעלה, התגלתה בעיה נוספת.
השם "Vista" הוא סימן רשום של חברת מחשבים אחרת.
פתרון הבעיה נמצא על ידי כך שמיקרוסופט הודיעו כי הם בעלי זכויות היוצרים על השם "Windows Vista" ולא על השם "Vista", שעליו לחברת המחשבים היה סימן רשום.
כבר מאז ההכרזה על המערכת, קיבלה מיקרוסופט, בין השאר, שפע של ביקורות שליליות.
רובן התייחסו בעיקר לנושאי אבטחה, שהרי נוספו למערכת שורות קוד רבות שלא נבחנו במשך שנים (כמו הקוד של Windows XP), הכללת טכנולוגיות רבות שנועדו להגביל את היכולת להעתיק מדיה דיגיטלית, ואופן השימוש בלוח הבקרה להוספת משתמשים חדשים.
ביקורות רבות ציינו דמיון רב מאוד בין Windows Vista לבין מערכת ההפעלה Mac OS X של חברת אפל.
כמו כן הייתה ביקורת רבה על התנהלות החברה בכל הקשור להכרזות על זמינות מערכת ההפעלה ששונו מספר רב של פעמים מאז ההכרזה הראשונית ב־2001, כמו כן מערכת ההפעלה נכתבה מחדש מספר פעמים, ובכל פעם שונו היכולות שהמערכת אמורה להגיע איתם.
זמן קצר לאחר ההשקה נתגלה באג במערכת ההפעלה, שהכריח משתמשים לבצע אקטיווציה מחדש של המערכת, אחרי שהם מתקינים דרייברים חדשים או מפעילים תוכנות שהותקנו לאחרונה.
גם דרישות המערכת הכבדות זכו לביקורת.
במבחני ביצועים שנערכו על ידי מגזין המחשבים PC Magazine על מחשב עם מעבד פנטיום 4 בעל ליבה כפולה, שהכיל חצי גיגהבייט זיכרון פנימי, נמצא כי המערכת איטית בין 4% ל־10% ממערכת חלונות XP, בביצועים השונים.
אף שדרישות המערכת שהוצגו על ידי החברה אומרות כי מספיק לגרסה הבסיסית חצי גיגהבייט זיכרון פנימי ולממשק הגרפי 1 גיגהבייט זיכרון פנימי, בפועל הזיכרון המינימלי שאיפשר פעילות תקינה היה בין פי 2 לפי 4. מיקרוסופט עצמה בתצוגות של חלונות ויסטה השתמשה במחשב שהכיל 4 גיגהבייט זיכרון פנימי.
עם זאת, נראה שעקב אכילס של המערכת היו כרטיסי המסך.
גם כרטיסי מסך חדשים לאותה תקופה, כמו ATI RX1550 שבו זיכרון של 256 מגהבייט, עדיין קיבלו ממערכת ההפעלה דירוג ציון מינימלי (3.5) ב"חוויית ממשק המשתמש" הגרפי של הוויסטה.
היבט נוסף הוא ייקור מערכת הפעלה זו בהשוואה לקודמתה.
הפילוח בין הגרסאות השונות הוגבר לשש גרסות שונות: שתיים ביתיות, אחת עסקית, גרסה אולטימטיבית, גרסת אנטרפרייז לעסקים גדולים, וגרסת "סטרטר אדישן" למדינות מתפתחות.
הגרסה הזולה ביותר של המערכת (Home Basic) התייקרה
במאות שקלים על פני קודמתה, חלונות XP ביתית, ועלתה בישראל 1,299 שקלים.
מי שרצה אפקטים של תלת־ממד עם ממשק ה-Aero, גיבוי אוטומטי ועוד שיפורים כמו ניהול קולנוע ביתי, צריבת DVD ותמיכה בתצוגה נוספת (Sideshow), היה צריך לרכוש את גרסת ה-Home Premium בסכום של 1,549 ש"ח.
מי שרצה ליצור סרטים באיכות גבוהה היה צריך לעבור לגרסה העסקית, ומי שרצה להצפין את נתוניו היה חייב לקפוץ לגרסה המקיפה ביותר (Ultimate) בעלות של כ-2,000 שקלים.
סינתיה קרוסלי, מנהלת מחלקת הלקוחות של חלונות במיקרוסופט בריטניה, הודתה כי האסטרטגיה של מיקרוסופט הייתה לגרום למשתמשים הביתיים להעדיף את גרסת הפרימיום הביתית, והדבר לא מהווה ייקור, שכן לטענתה הוספו בה תכונות רבות שלא היו קודם.
משתמשים ומבקרי תוכנה רבים טוענים כי ויסטה הייתה מערכת ההפעלה השנייה הגרועה ביותר מבית מיקרוסופט, אחרי Windows ME.
היא הגרסה הזולה והבסיסית ביותר של Windows Vista.
קהל היעד של גרסה זו הוא אנשים המשתמשים במחשב על מנת לגלוש באינטרנט ועריכת טקסט פשוטה.
גרסה זו אינה מכילה את הממשק הגרפי של Windows Aero לעומת גרסאות אחרות, אך כוללת ערכת נושא דומה, שאינה כוללת את האפקטים הגרפיים הכבדים (למשל אפקטי שקיפות, או תצוגה מקדימה של חלונות בממשק ההחלפה).
גרסה זו אינה מכילה גם את Windows Media Center והרבה תכונות אחרות.
גרסה זאת בדרך כלל מופעלת על מחשבים "חלשים" שאינם מסוגלים להריץ את הגרסאות האחרות.
היא הגרסה למשתמש הביתי ולמשפחה.
גרסה זו משתמשת בממשק הגרפי Windows Aero ומכילה בתוכה משחקים, ויישומים שונים למשפחה, כמו Windows Media Center, המאפשר לצפות בתכנים מוקלטים או דרך האינטרנט.
היא הגרסה העסקית, המיועדת לעסקים קטנים.
גם גרסה זו משתמשת בממשק הגרפי Windows Aero.
גרסה זאת אינה מכילה בתוכה תכנים למשפחה כמו Windows Media Center אלא מכילה תכנים לאבטחת המחשב.
בגרסה זאת ניתן לגבות את כל הדיסק הקשיח על DVD למניעת איבוד נתונים, כמו כן מכילה תכונות הגנה נוספות.
ניתן לקבל פקסים ישירות למחשב ועוד תכנים המותאמים לעסקים קטנים.
היא הגרסה האולטימטיבית של Windows Vista, גרסה זו משלבת בתוכה הגנה ואבטחה יחד.
גרסה זו היא שילוב של גרסאות Home Premium ו-Business.
בעלי עותק של גרסה זו מקבלים דרך Windows Update תוספות שנקראות Windows Ultimate Extras, תוספות אלה הם יישומים רק לבעלי גרסה זו, לדוגמה: Windows DreamScene המאפשר הוספת רקע דינמי למחשב (סרטון).
באפריל 2017 הפסיקה מיקרוסופט באופן רשמי את התמיכה במערכת ההפעלה Windows Vista.
באותה עת עדיין כ־3% מהמחשבים האישיים בעולם הריצו את המערכת.
מיקרוסופט הודיעה כי תפיץ עוד עדכוני אבטחה ולקוחות החברה שעדיין עושים בה שימוש לא יוכלו לקבל תמיכה טכנית במוקדי השירות, גם לא בתשלום.
להלן נתוני החומרה להרצת ויסטה המינימליים על פי מיקרוסופט:
מעבד במהירות שעון של לפחות 800MHz.
מעבד גרפי המתאים לשיטת DirectX 9.
כרטיס מסך עם זיכרון של 32MB.
דיסק קשיח עם קיבולת של 40GB ומקום פנוי של 15GB.
מעבד במהירות שעון של לפחות 1GHz.
מאיץ גרפי בעל יכולות הכוללות Hardware Pixel Shader v2.0 עם זיכרון של 128MB.
Windows Genuine Advantage (WGA בקצרה) היא מערכת של מיקרוסופט שנועדה למנוע שימוש פיראטי במערכות ההפעלה שלה.
על מנת להשיג את המטרה הזו, מיקרוסופט מאלצת את המשתמש להריץ תוכנית שבודקת האם העותק של מערכת ההפעלה שבידו מקורי.
במקרה שהעותק אינו מקורי, נחסמת האפשרות להשתמש בשירותים שונים מתוך אתר האינטרנט של מיקרוסופט כגון Windows Update ומרכז ההורדות.
האימות מול מיקרוסופט מתבצע על ידי התקנת תוכנית ActiveX על מחשב המשתמש בפעם הראשונה בה הוא מבקש לעשות שימוש באחד משירותי מיקרוסופט אשר דורשים את האימות.
בכל פעם שהמשתמש מבקש להשתמש בשירותים הללו, מורץ ה-ActiveX אשר מדווח בחזרה לאתר על ממצאיו, האם התוכנה היא אכן מקורית.
במקרה שהתוכנה מקורית, המשתמש מגיע לעמוד שהוא ביקש לצפות בו ללא הפרעה.
במקרה שהתוכנה אינה מקורית, הוא מגיע לעמוד אשר מסביר לו למה נחסמה הגישה שלו לעמוד שהוא ביקש.
למרות זאת, עדיין ניתנת האפשרות להוריד עדכוני תוכנה אשר מוגדרים כעדכונים קריטיים (עדכוני אבטחה בעיקר).
לאחר שמיקרוסופט החלה ליישם את ה-WGA באתרה, הופצו ברשת האינטרנט שיטות שונות להתגבר על הבדיקה כגון שימוש בקראק על מנת להחליף את קובצי ה-WGA.
מיקרוסופט מעדכנת בצורה תדירה את ה-WGA, אך ככל הנראה אין זה מספיק על מנת למנוע לחלוטין מהמשתמשים אשר אין ברשותם עותק מקורי של מערכת ההפעלה מלעשות שימוש באתר.
Windows Update הוא כלי שבאמצעותו מספקת חברת מיקרוסופט עדכוני אבטחה ותוכנה עבור מערכת ההפעלה חלונות ונגן המוזיקה שלה Windows Media Player.
עד ל-Windows Vista, היה הכלי למעשה אתר אינטרנט אשר לבקשת המשתמש סורק את המחשב לעדכונים אשר חסרים לו במערכת ומציעה להתקין אותם.
בעבר ניתן היה לגשת לאתר רק באמצעות דפדפן אינטרנט אקספלורר של מיקרוסופט, אך גם דפדפן הנטסקייפ בגרסה 8 שמשתמש במנוע הרינדור של האקספלורר, או כל דפדפן אחר שתמך בפקדי ActiveX, יכל להציג תוכן זה.
בחלונות XP, האופצייה של עדכונים אוטומטיים מאופשרת רק לבעלי תוכנה חוקית של מערכת ההפעלה של מיקרוסופט.
כיום קיים גם אתר האינטרנט של העדכונים, הנקרא Microsoft Update.
החל מחלונות ויסטה, כלל שירות העדכונים עבר לרמת מערכת ההפעלה, במקום הממשק האינטרנטי, כמקובל במערכות הפעלה אחרות.
אתר העדכונים הוצג לראשונה עם השקתה של חלונות 98 אך מאז עבר האתר מספר שינויים.
ב-2005 הציגה מיקרוסופט את "שרות Microsoft Update" המספק עדכונים עבור לא רק עבור מערכות הפעלה נתמכות, אלא גם על חבילות מיקרוסופט אופיס, Exchange ושרת SQL.
חלונות 98: אתר האינטרנט והתראה על עדכונים קריטיים
Windows Update שוחרר לראשונה כיישום אינטרנטי עם השקתה של מערכת Windows 98. במקור, שירות העדכונים סיפק רכיבים אופציונליים ותוספות: משחקים, ערכות נושא, מנהלי התקן, ויישומים אופציונליים של מיקרוסופט דוגמת NetMeeting.
האתר היה זמין גם עבור גרסאות מוקדמות יותר של חלונות דוגמת 95 ו-NT 4.0. עם הזמן, מיקרוסופט החלה לספק גם עדכוני אבטחה שנועדו לתקן פרצות שונות, ותיקוני באגים, ביניהם גם תיקון לבעיית באג 2000.
אתר האינטרנט השתמש בפקדי ActiveX, דבר שחייב שימוש בדפדפן אינטרנט אקספלורר או כל דפדפן אחר שתמך בפקדי ActiveX.
הגרסה הראשונה לא התחשבה בחומרת המחשב ובסוג החיבור לאינטרנט והורידה בשלמותה את רשימת העדכונים לפני הצגת מידע על העדכונים הזמינים למשתמש.
ככל שיצאו עדכונים נוספים למערכות ההפעלה, כך גם הרשימה גדלה, והגיעה לגודל של מעל ל-400KB, דבר שהכביד על מרבית המשתמשים שהשתמשו באותה עת בהתקשרות חיוג באמצעות מודם טלפוני.
בגרסתו הרביעית, ששוחררה עם חלונות XP, הכלי שולח למיקרוסופט מידע בסיסי על חומרת המחשב, מהירות ואופי החיוג לאינטרנט לפני שהוא שולח למשתמש את רשימת העדכונים.
בינואר 2005 שוחררה תוכנת צד-שלישי בשם WindizUpdate המאפשרת להוריד את העדכונים באמצעות דפדפנים מבוססי מוזילה ואופרה, דפדפנים שבמקורם לא תמכו ב-ActiveX.
החוקיות של שרות צד-שלישי זה שנויה במחלוקת.
בנוסף לכך, חלונות 98 הציגה בפני המשתמש כלי שנקרא Critical Update Notification Utility.
הכלי היה רץ ברקע, ובודק כל זמן קצוב (ברירת המחדל הוגדרה לבדיקה כל 5 דקות) האם קיימים עדכונים המוגדרים כ"קריטיים" עבור המערכת, והמשתמש היה יכול לשנות את מועדי ותדירות הבדיקות.
הכלי הסתמך על שרת מארח יחיד של מיקרוסופט, נפרד מהשרתים הרגילים של Windows Update, שממנו התקבלו קובצי העדכון, ועל כך זכה לביקורת שלילית מחוקר האבטחה ה.ד.
מור (אנ'), שטען כי מספיקה רק מתקפה אחת על השרת הזה כדי להחדיר למיליוני מחשבים המריצים את חלונות 98 וירוסים וסוסים טרויאניים מדי זמן קצוב.
בסופו של דבר, מיקרוסופט זנחה את הכלי הנ"ל לטובת שירות ה"עדכונים אוטומטיים", שהוצג עם מערכת ההפעלה חלונות מילניום.
חלונות מילניום - XP: עדכונים אוטומטיים
בחלונות מילניום הוצג תחליף יעיל ובטוח יותר לכלי שהוצג ב-98 למטרת הורדה של עדכונים קריטיים, ונקרא "עדכונים אוטומטיים" (Automatic Updates).
הכלי הוצג בנוסף לכך גם יחד עם חבילת השירות השלישית של חלונות 2000, ובניגוד לכלי הקודם, הכלי לא הסתפק רק בשליחת התראות אלא היה מתחבר ישירות לשרתי שירות העדכונים, מוריד ומתקין אותם ברקע.
הכלי היה בודק עדכונים פעם ביממה (לפי הגדרות המשתמש) במקום כל 5 דקות, בניגוד לכלי הקודם.
המשתמש היה יכול לבחור מספר דרכים לקבלת עדכונים: בחירת מועד בו העדכונים יורדו ויותקנו אוטומטית; הורדת עדכונים אוטומטית אך בחירה ידנית של מועד ההתקנה; בחירה ידנית של מועד הורדת העדכונים; וביטול האפשרות לחלוטין, והסתמכות על הורדה והתקנה ידנית דרך האתר.
בחלונות 2000 ו-XP נכלל שירות בשם Background Intelligent Transfer Service, שאפשר למערכת ההפעלה להעביר קבצים מהאינטרנט ללא התערבות מצד המשתמש.
השירות אפשר לנטר את תעבורת האינטרנט ולהקטין את קצב ההורדה של העדכונים בהתאם למידת השימוש ברשת.
שירות העדכונים האוטומטיים של חלונות XP היה ידוע לשמצה מצד משתמשים רבים עקב התראה שהייתה קופצת למסך המשתמש כל 10 דקות עם סיום התקנתם של עדכוני מערכת, והזכירה למשתמש להפעיל את המחשב מחדש, דבר שהפריע למשתמשים רבים בעבודתם במחשב.
ניסיונות של מיקרוסופט לתקן את הבעיה בחודשים שעקבו לגילוי התקלה לא צלחו.
בחלונות ויסטה, הוצג כלי עדכונים חדש בשם Windows Update Agent שהחליף גם את אתר העדכונים וגם את שירות העדכונים האוטומטיים, ובכך הוריד את תהליך עדכון המערכת כולו לרמת מערכת ההפעלה, כמקובל במערכות הפעלה אחרות.
המשתמש היה יכול לגשת לכלי דרך לוח הבקרה, ודרכו היה יכול לבחור הורדה והתקנה גם של עדכונים קריטיים וגם של עדכונים אופציונליים (קודם לכן, המשתמש היה יכול להוריד עדכונים אופציונליים אך ורק דרך אתר האינטרנט).
בגרסת ה-Ultimate של חלונות ויסטה המשתמש היה יכול להתקין גם את התוספות שהגיעו עם גרסה זו (Windows Ultimate Extras).
בניגוד לכלי העדכונים האוטומטיים של חלונות XP, בוויסטה וב-7 ההודעה המתריעה על הפעלה מחדש לאחר התקנת עדכונים אפשרה למשתמש לבחור לכמה זמן (עד 4 שעות) הוא רוצה לדחות את ההפעלה מחדש, כדי לאפשר למשתמש לסיים את עבודותיו במחשב לפני ההפעלה מחדש.
בחלונות 8, פרק הזמן הוגדל עוד יותר, ל-72 שעות (3 ימים).
חלונות 10 הציגה את אחד השינויים המשמעותיים ביותר באופי חלוקת העדכונים למחשב.
במקום בחירה ידנית של עדכונים להורדה או התקנה, המערכת מורידה אוטומטית את העדכונים ברקע, והמשתמש יכול לבחור האם להתקין אותם כאשר המערכת אינה פעילה, או לפני כיבוי או הפעלה מחדש.
בכל הקשור למנהלי התקנים, המערכת מאפשרת למשתמש לבחור מנהלי התקן "בעייתיים" שכלי העדכונים פשוט "ידלג" עליהם במקום לנסות להתקין אותם מחדש פעם אחר פעם.
בחלונות 10 הוצגו גם "עדכונים מצטברים", רעיון שהוצג עוד בחלונות XP, רק שבחלונות 10 הדבר מאפשר למערכת לקבל מספר עדכונים ארוזים בחבילה אחת ולהתקין את החבילה כולה, במקום להתקין כל עדכון בנפרד, וכתוצאה מכך, להקטין את מספר הפעמים בהן המחשב יופעל מחדש.
החיסרון הוא שמשתמש שרצה לתקן בעיה ספציפית במערכת ההפעלה, לא יכל להוריד ולהתקין ידנית את אותו העדכון הספציפי שנכלל בעדכון מצטבר מסוים, והיה צריך להוריד גם את כל מה שנכלל באותה ה"חבילה" - ואין דרך לדעת האם יתר התוכן יגרום לבעיה לחזור על עצמה.
שירות העדכונים לשרתי חלונות הוא כלי שהוצג החל ממערכת Windows Server 2003, ותפקידו לספק טלאים ועדכונים לשרתים מבוססי Windows.
הכלי מאפשר למנהל המערכת לקבל נתונים ודוחות אודות עדכוני התוכנה של המחשבים ברשת, לקבוע מועד עדכונים ידני ואוטומטי לכל העמדות ברשת ולנהל אותם על פי מדיניות הארגון.
בכנס RSA Conference שהתקיים בשנת 2005, הצהירה מיקרוסופט על כוונתה "לשדרג" את שירות Windows Update לכלי חדש שיספק עדכונים קריטיים ואופציונליים לא רק עבור מערכות Windows, אלא עבור כל מוצרי התוכנה של חברת מיקרוסופט.
משתמש שבחר להתקין את הכלי הזה, היה מבחין בכך שהכלי החליף לחלוטין את Windows Update, וכניסה ידנית לכתובת windowsupdate.microsoft.com ששימשה את Windows Update ה"רגיל", הייתה מפנה את המשתמש לאתר של Microsoft Update.
עם השקת השירות, הכלי סיפק תמיכה לאופיס 2003, שרת הדואר Exchange 2003, ו-SQL Server 2000, ועם הזמן התמיכה התרחבה למוצרים אחרים מבית מיקרוסופט, כגון Windows Live, ויז'ואל סטודיו, Virtual PC ועוד, וכן גרסאות חדשות של Silverlight ו-Windows Media Player.
ב-2011 הפסיקה מיקרוסופט את התמיכה בשירות העדכונים עבור חלונות 98 (מהדורה ראשונה ושנייה), מילניום ו-NT 4.0, וקובצי העדכונים עבור מערכות הפעלה אלו נמחקו משרתי החברה.
עבור מערכות הפעלה ישנות יותר (95, 98, מילניום, NT 4.0) קיים פתרון נוסף בשם Windows Update Restored, אף הוא מבוסס פיתוח ותמיכה מהקהילה.
כיום, ניסיון להיכנס לאתר הרשמי של שירות העדכונים (windowsupdate.microsoft.com או update.microsoft.com) במערכת הפעלה שאינה נתמכת, יוביל ללולאה אינסופית שתמנע את טעינת האתר.
Wine (ראשי תיבות של Wine Is Not an Emulator) הוא יישום שמטרתו להריץ תוכנות שנכתבו במקור למערכת Windows על מערכות דמויות Unix למיניהן כגון לינוקס, סולאריס ו־BSD.
ב־25 באוקטובר 2005 יצאה גרסת הבטא הראשונה לתוכנה (גרסה 0.9), וזאת לאחר 12 שנות פיתוח.
ביוני 2008, הגיעה Wine לגרסה הראשונה היציבה שלה לאחר קצת יותר מ־15 שנות פיתוח.
שם התוכנה הוא ראשי תיבות רקורסיביים של "Wine Is Not an Emulator" שמשמעותן "Wine אינו אמולטור".
בתחילה משמעות ראשי התיבות שיוצרי התוכנה נתנו לה הייתה "WINdows Emulator".
צורת הכתיבה הרשמית של השם שנקבעה על ידי הקבוצה המפתחת היא Wine, על אף שלעיתים נעשה שימוש במסמכים רשמיים בשמות WINE ו־wine.
התוכנה זוכה לפופולריות בקרב משתמשי מערכות הפעלה מבוססות קוד פתוח, מאחר שהיא מנגישה למערכות אלו שירותים פופולריים אשר יועדו במקור למערכות הפעלה אחרות (כגון חלונות ו־macOS).
Wine מממשת ספריות מסוימות בתשתית של חלונות במרחב המשתמש של מערכת ההפעלה המארחת ללא הרצה של הליבה של מערכת ההפעלה חלונות.
עם עדכון התוכנה היא תומכת ביותר מרכיבים ובתוכנות נוספות של חלונות.